
Indokolás

A HPV elleni védőoltás biztosításáról szóló 19/2009.(X.30.) Rendelet módosításáról szóló ……/2014.(…….) Ö. rendelet-tervezethez

Martfű Város Önkormányzata a 19/2009.(X.30.) Rendelete alapján biztosította a HPV vírus elleni védőoltás sorozat térítésmentes igénybevételét a 13. életévüket betöltő lánygyermekek részére. 

A 14-23 év közötti korosztály számára méltányosságból, szociális helyzetre tekintettel biztosította a vakcinát az Önkormányzat. 

A 43/2014.(VIII.19.) EMMI rendelet értelmében 2014. szeptember 1. napjától kampányoltás keretében, térítésmentes védőoltásban részesülhetnek a 12. életévüket betöltött és az általános iskola 7. évfolyamát végző lánygyermekek. 

Erre tekintettel a helyi rendeletünk módosítása szükséges, mely szerint a 13-23 éves korosztály méltányossági alapon történő térítésmentes oltásának további fenntartására tettünk javaslatot. 

HATÁSVIZSGÁLAT

Martfű Város Önkormányzata Képviselő-testületének a HPV elleni védőoltás biztosításáról szóló 19/2009.(X.30.) Rendelet módosításáról 

…./2014.(…..) önkormányzati rendelethez

1. Társadalmi-gazdasági, költségvetési hatása:
A rendelet tervezet lehetőséget biztosít a HPV vírus elleni védőoltás költségeinek méltányossági alapon történő biztosítására azok számára, akik térítésmentesen nem jogosultak, saját költségen pedig szociális körülményeik miatt nem tudják  igénybe venni azt.

2. Környezeti és egészségi hatása, következményei:

A rendelet megalkotásának preventív egészségügyi hatása van.

3. Adminisztratív terheket befolyásoló hatás:

A rendelet módosításának elfogadása nem jár plusz adminisztratív terhekkel.
4. A jogszabály megalkotásának szükségessége, a jogalkotás elmaradásának várható következményei:
A módosítással a HVP vírusos megbetegedések száma csökkenthető.

A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

